open-index/open-wikipedia-markdown huggingface dataset:
Fangoroma Beto

**Fangoroma Beto** no sambua ngenaoli halöŵö hada da'ö ba Danö Niha, silö'ö-lö'önia molo'ö Fondrakö Silima Ina ba Moro'ö. Tefalua halöŵö andre na no abeto nononihalö ma ni'owalu moroi ba wa'orudura ndramatua sanga'i ya'ia awö wa ira'alawe andrö lö sa'ae alua khönia dandra-tandra mbaŵa, si to'ölö alua khö ndra'alawe ero sara ŵawa ma töra. Börö da'ö aro dödöra wa ni'owalu sibohou andrö no abeto.

## Eluaha

Nifotöi beto, ya'ia da'ö ösi dalu ndra'alawe si tobali böröta niha na no orudu ira wemörö ndrongania. Moguna te'oroma'ö mbeto ma tabina andre khö ndra satua ndra'alawe, khö ndra talifusönia ba ba niha mbanua. Tefalua da'a ba wamaduhu'ö ba niha fefu wa ono si so bakha ba dalu ndra'alawe andrö no onora ya'ira si darua, tenga ono moroi ba ndramatua bö'ö.

## Famalua meföna

Ba ginötö silalö, lö fefu niha ba zi sagörö Tanö Niha mamalua halöŵö hada Fangoroma Beto. Ha lafatörö hada andre ba mbanua ma öri si no mamakhoi huku andrö tobali fondrakö khöra, duma-dumania Öri Moro'ö, Öri Laraga, Öri Namöhalö, btn. Lötolalö latörö huku andre ira niha sowanua ba mbanua ma öri andrö. Bahiza lö lafatörö ia khö niha si toröi ba mbanua bö'ö simane ba danö Niha Raya.

So ŵo'ömö si lötolalö ibe'e umönö ma solemba ba wamalua halöŵö andre, ya'ia da'ö sageu mbawi si tobali tandrösa gere ba ŵo'ereini na larugi nomo ni'olembai (omo zatua ndra'alawe ni'oŵalu). Sowatö ma satua ndra'alawe ba mo'ömö göi ia wamodiŵo tome ma solemba sageu baŵi.

Me föna ösi wango'erei nifalua gere molua-lua ia ba wangandrö khö Zokhö (asese göi lafotöi ia Sokhö Niha) ena'ö ifahowu'ö nono andrö bakha ba dalu ninania ba ena'ö tobali ono si sökhi ba wa'aurinia dania. Ba li Niha lafotöi ia ena'ö tobali iraono fangali mbörösisi ma sanohugö wangalui ba manga'asogö ohitö dödö zatua.

## Famalua iada'a

Ba ginötö iada'a labörögö laröi niha halöŵö Fangoroma Beto. Na so zamalua, ba no fabö'ö la'a-la'ania moroi ba zilalö. La'a-la'a sabölö oroma iada'a no la'a-la'a wa'anihakeriso. Lö sa'ae möi ira khö gere föna, bahiza khö gere sibohou, ya'ia Zatua Niha Keriso, Fandrita (Gereja Protestan) ma zui Pastor (Gereja Katolik). Lasao'ö fefu gangandröŵa dödö khö Lowalangi, ena'ö tola tumbu nono ba ginötönia ma ena'ö sökhi nono andrö dania, ena'ö tobali iraono songa'öla ba iraono fangali mbörösisi.

Bakha ba da'a lö tebulö so wanga'asogö diwo bawi. Hiza'i tenga molo'ö goi-goi wondrakö föna. Fanga'asogö bawi khö gere labali'ö sumange zatua ba ira talifusö ni'olembai (satua ba talifusö nononihalö). Ba na lafodiwo nonora ba umönöra ya'ira ni'olembai (sowatö) ba su'a-su'ania ha masi-masi dödö, tenga goi-goi wondrakö.

## Umbu
Tolögu

**Tolögu** no sambua gari sasese oroma lasaitagö ba löwi-löwira ya'ira sondrönia'ö ba ginötö gowasa aefa wangai högö me föna ba Danö Niha. Tesöndra dolögu nasa irugi ma'ökhö ba mbanua simane Hilisimaetanö ba Kabupaten Nias Selatan. Tolögu no ondröita zatua ba ha ya'ira si'ulu zangokhögö ya'ia, andrö lö tesöndra ia ba ero nomo. Sifabö'ö dolögu moroi ba gari tanöbö'ö ya'ia da'ö ngawalö nifö nifa'anö faoma nue hulö bola tobali gaba-gaba ba mbörö zaembunia. Saembu dolögu tefagamöi moroi ba geu sabe'e, nifatahö ba niböbö faoma laoya awö zi'öli. Balönia no latoto faoma gambara högö gaurifö si hulö lasara. Me föna faduhu dödö niha wa so wa'abölö ba dolögu si so gaba-gaba simane. Fa'anau gari tolögu so ba zi 69,6 cm ba fa'abuania ambö töra 90 gr.

## Gari sofa'abölö

Molo'ö nidunö-dunö gari tolögu andre so wa'abölö. Börö da'ö la'ohe ia ira sokhö ya'ia tobali fangöna, same khöra fa'abölö awö öba irege lö te'ala ba ginötö wasöndrata. Na fao khöra dolögu ba lö ata'u ira nudu. Töra moroi ba da'ö, gofu haniha zangokhögö gari tolögu so khönia lakhömi si töra moroi ba niha si to'ölö.

Fa'abölö dolögu so ba mbörö zaembunia. Ba da'ö tesöndra ngawalö nifö nifasösö ba sambua *rago* moroi ba nue. So nifö zökha ma zui nifö mbuaya. Ba mbalö gari so gambara Ni'ohosana, samösa niha sabölö ba wasuwöta ba Danö Niha me föna. 

## Umbu
Lawaendröna

**Lawaendröna**, sambua hikaya si tehöngö ba Danö Niha, fetahö ba mbanua moroi raya. Lamane, niha si'onarai mbaŵa, töinia Laewandrona. Ba ndraono sibohou ebua, lö sa'ae la'ila waö-waö hikaya da'ö, me no tenga simane fanuriagö hikaya meföna no arakhagö taya, ba satua göi lö sa'ae fakhamö lafatunö ba ndraonora ngawalö hikaya si no irai so ba Danö Niha. Lawaendrona andre, ba tola falukha khönia ha niha si tola mohombo, ba hiza na tola atö mohombo, ba Lawaendrona i'ohe niha ba mbaŵa ba wangeheta ba wa'abu dödö. 

## Hikayania
Meföna so samösa nono matua sangalui banua si lö hadöi fa'amate. I'anöröi gulidanö, banasi, bandaraso, ba luo, ba dalumbanua oi so wa'amate, ha tö ba mbaŵa zame'e khönia naha ba fangombakha walö khönia fa'amate, hiza so ma'ifu gamonitania, ya'ia da'ö tebai **manga ba mamadu idanö.** Baŵa andre lö omasi ia zi ta'unö, andrö lö itehe na manga faoma na mamadu idanö, imane ma dania la tibo'ö zita'unöra, ba hiza baŵa no mege, imane khö Lawaendröna ena'ö i'be'e fefu baero nösi dalunia ba hiza la be'e mako faoma nukha si sökhi sibai bakha ba dalunia. Ba hiza Lawaendröna tola auri ia he lö manga faoma mamadu idanö, ha ya'i lö fao khönia ndrongania **Siwaria**. Da'ö waö-waö si no tehöngö ba Danö Niha si tefaudu ba hikaya wa'auri Lawaendröna. Hadia no irai so ia ba wa'auri niha? Tola manö no irai, ba to la manö ha sinörö li zatua ba wame'e hikaya ba ndraono nia. Lawaendröna, samösa niha si sökhi amuata, sanolo niha sabutödö, i'ohe ba mbaŵa, mohombo.  

## Umbu
Oroisa

**Oroisa**, no sambua nitöngi niha keriso, si no möi fangazökhi lala wa'auri, i'otarai me ibe'e goroisaNia andrö khö Moze ma khö ndraono Gizara'eli ofeta ma'ökhö. Moroi ba zifulu Goroisa Zo'aya, ba si sara ofeta si öfa, lala wa'auri ni fakhoi Zo'aya ba niha hewisa wa'ahötö khö Lowalangi somböi banua siyaŵa awö danö, ba oroisa si önö ofeta sifulu, ya'ia da'ö lala nitura ba wa'auri ba gotalua niha wa'auri ba gulidanö.
## Oroisa molo'ö sura Moze
So fulu ngawua goroisa Lowalangi baniha samati basangata'ufi ya Ia
Sitesura bazura niamoni'ö ma ama bu'ula Li siföföna ( II Moze 20:1-17 ).
imane bada'ö:
# *Ya'odo Yehowa Lowalangiu*, si no mangeheta ya'ugö ba danö Miserai andrö, moroi ba nahia wangosawuyu. *Böi so khömö lowalangi tanöbö'ö, baero Ndra'o.* 
# *Böi fazökhi khöu nadu, ba ma famaedo hadia ia*, zi so si yaẅa ba mbanua, ba ma si so si tou ba gulidanö, ba ma si so ba nidanö, barö guli danö. Böi angalulu khönia ba böi fosumange ia, me no Lowalangi solohu Ndra'o, Ya'odo andre, Yehowa Lowalangiu, sanguhuku ngawalö golalöẅa ndra ama ba ndraono ba ba ma'uwu mitou irege tölu ba öfa nga'ötö, khöra si fatiu tödö khö-Gu, ba ba zangomasi'ö Ya'o awö zolo'ö oroisa-Gu, ba U'oroma'ö wa'omasi-Gu si lö mamalö-malö, irugi höngö nga'ötö.
# *Böi tötöi döi Lowalangiu Yehowa ba zi lö sökhi*, lö'ö sa zi lö Ihuku Yehowa zanötöi töi-Nia ba waya.
# *Ame'egö tödö luo Sabato andrö, ba amoni'ö ia*.  Önö ngaluo mohalöẅö ndra'ugö ba öhalö halöẅöu fefu.  Ba ero ngaluo si fitu, ba luo Sabato khö Yehowa Lowalangiu, ba böi babaya hadia ia halöẅö ba da'ö, he ya'ugö, ba ma onou matua, ba ma onou alawe, ba ma sawuyumö ira matua ba ma sawuyumö ira alawe, ba ma uriföu, ba ma si fatewu khöu ba mbanuami.  Önö ngaluo sa mege khö Yehowa, ba womböi banua si yaẅa, awö danö, awö nasi, awö nösira fefu, ba ba luo si fitu, ba no molombase Ia. Andrö wa no Ifahowu'ö luo Sabato andrö Yehowa, ba no I'amoni'ö.
# *Fosumange namau, awö ninau, ena'ö anau nosou ba danö, nibe'e Lowalangiu Yehowa khöu*.
# *Böi amunu*.
# *Böi ohorö*.
# *Böi anagö*.
# *Böi tobali samaduhu'ö faya ndra'ugö khö nawöu*.
# *Böi isö nomo nawöu. Böi isö wo'omo nawöu ba ma sawuyunia ira matua, ba ma sawuyunia ira alawe, ba ma saẅinia, ba ma kalidenia, ba ma hadia ia manö fefu*, zi so khö nawöu.

## Umbu
Bank Rakyat Indonesia

**Bank Rakyat Indonesia** ma zui **PT Bank Rakyat Indonesia (Persero)** ma asese la'adogoi'ö wanötöi ma ba wanura ya'ia BRI ma Bank BRI, ya'ia da'ö no sambua *bank* fondrege sebua ni'okhögö wamatörö Indonesia. Tefasindro BRI me 16 Desember 1895 ba Purwokerto, Jawa Tengah. Samasindro ya'ia **Raden Bei Aria Wirjaatmadja**. Moroi ba fefu ngawalö halöŵö si fagölö ba zi ero *bank*, no abölö i'osambua'ö halöŵönia BRI ba wamalua *bisnis* khö ndra nifotöi UMKM (*Usaha Mikro, Kecil dan Menengah*).

## Waö-waö BRI

BRI no sambua *bank* fondrege atua ba Indonesia. Me ibörögö *bank* andre Raden Bei Aria Wirjaatmadja ibe'e döinia *De Poerwokertosche Hulp en Spaarbank der Inlandsche Hoofden* ma *Bank Bantuan dan Simpanan Milik Kaum Priyayi Purwokerto*. Eluahania bank si bohou andre mangeregesi tödö ba wanolo niha ba wangirö'ö ba ba wamalali kefe.

### Aefa kemerdekaan RI

Aefa merdeka RI tobali BRI okhöta wamatörö RI molo'ö Peraturan Pemerintah No. 1 ndröfi 1946. Me ndröfi 1948 tebatogö halöŵö BRI börö wasuŵöta. Awena me ahori wasuwöta me 1949 nifa'olo'ö faoma Amabu'ula Renville *(Perjanjian Renville)* ifuli itohugö halöŵönia BRI ba töinia göi tobali Bank Rakyat Indonesia Serikat.
Me ndröfi 2003 ifamawa 30% wöfö (*saham*) khönia famatörö nifotöi *initial public offering/IPO*. Bölinia me luo da'ö Rp 875 ero sambua föfö. Sangai nifotöi *emisi*-nia me luo da'ö ba *PT Bahana Securities* (töinia ma'ökhö *PT Bahana Sekuritas)* faoma *USB Securities*.

### BRI ma'ökhö

Aefa wama'olo Undang-undang Perbankan No. 7 ndröfi 1992 awö Peraturan Pemerintah RI No. 21 ndröfi 1992 tobali BRI sambua *perusahaan* nifotöi *perseroan terbatas*.  Meluo da'ö BRI andre 100% ni'okhögö wamatörö, andrö wa si lötolalö'ö ifamawa 30% wöfö khönia famatörö ba zato. Ma'ökhö no tobali BRI *bank* sabölö lafili sato ba zi sagörö Indonesia irugi mbanua sagaröu mi sa. Baero wangai bunga gefe, ibe'e göi mamalali kefe si tobali börö wogale niha.

Ba mbaŵa si tölu döfi si 2011, bank da'a no ifalua sambua lala halöŵö ya'ia da'ö *mengakuisisi mayoritas saham Bank Agro* ni ohalöŵögöigö Dana Pensiun Perkebunan (Dapenbun) ba hiza moroi ba da'ö tefalalini döi tobali BRI Agro. Ba mbaŵa si felendrua ba ndröfi sifagölö ya'ia da'ö döfi si 2011, bank BRI itohugö wamalua *mengakuisisi mayoritas saham BRIngin Remittance* ba hiza furugönia tefalalini döi tobali BRI Remittance. Tefatohu zui ba ndröfi si 2015, bank BRI *mengakuisisi Bringin Life*, tobali BRI Life. Ba mbaŵa si ŵalu döfi si 2015, bank BRI ifaehagö sambua *program* Teras BRI Kapal ba wame'e lala saoha ba niha mbanua si so ba ngai nasi, si so ba hulo-hulo ba ngawalö zifakhai ba lala halöŵö nifaehagö BRI ba wanolo niha mbanua. Bank BRI andre i faehagö sambua lala halöŵö nibe'enia töi *BRI Corporate University* ba wanuheni lala wamahaö ba zohalöŵö khönia.

## Ono perusahaan

Ono perusahaan BRI ya'ia da'ö:

# BRI Syariah
# BRI Agro
# BRI Remittance
# BRI Life
# BRI Finance
# Danareksa Investment Management

## Umbu
Angela Merkel

Dr. rer. nat. **Angela Dorothea Merkel** no samösa *kanselir* Jerman. Tobali ia *kanselir* i'otarai me 2005 irugi 2021, ira alawe si föföna si'ai mogogohe halöŵö fa'a-kanselir ba Jerman. Börö wa'atobalinia högö wamatörö negara Jerman, i'anema'ö tobali göi ia niha fondrege lafondrondrongo ba Uni Eropa. Börö da'a fefu no göi tetuyu ia tobali "ira alawe ndröfi andre" me 2015 (ba Li Inggris *Woman of the Year*), ya'ia da'ö niha fondrege lafondrondrongo ba zi sagörö ulidanö.

## Fa'auri

Horst Kasner, ama Angela Merkel, no samösa fandrita Gereja Lutheran moroi ba kota Berlin. Inania, Herlind, si tumbu ba te'ebua'ö ba danö Polandia, no samösa guru Li Latin faoma Li Inggris. Tumbu khöra nono sia'a ba ndröfi 1954 ba Hamburg, Jerman Barat (iada'a Jerman) ba labe'e döinia Angela Dorothea Kasner. Baero Angela tumbu khöra darua tö ndraono. Irugi ebua-bua Angela asese lakaoni khönia Kasi, töi mado namania Horst.

Moroi ndröfi 1977 irugi 1982 mangowalu Angela khö Ulrich Merkel, andrö wa lakaoni ia Angela Merkel. Ba heŵa'ae i'otarai 1998 irugi ma'ökhö no mangowalu ia khö Joachim Sauer, lö aetu lakaoni khönia Angela Merkel ba tenga Angela Sauer.

## Famati

Lö faefa wa'alowalangi moroi ba wa'auri Angela, töra-töra me amania no samösa fandrita Gereja Lutheran. Ba ndröfi 1954 me awena tölu waŵa na sa Angela tobali namania fandrita ba Quitzow, Jerman Timur (iada'a Jerman). Aefa da'ö awu'a ira ba Templin, 90 km moroi ba kota Berlin. Ba da'ö nahia ebua-bua Angela. Me ndröfi 2012, iŵa'ö Angela zanandrösa ba wamatinia: "Ya'o ndroto-ndroto Gereja Evangelis. Mamati ndra'o khö Lowalangi, ba agama lö aetu fao awögu, ba no simanö ia sagötö fa'aurigu. Ya'ita Niha Keriso si töra-töra böi ata'u wolo'ö famatida."

## Umbu
Portugal

**Portugal** (li Portugis, *República Portuguesa*) no sambua negara si so ba danö Eropa tanö ba gaekhula raya. Ibu kotania Lisbon. Tanö yöu faoma tanö ba gatumbukha mo'ola ia ba Spanyol, tanö ba gaekhula aekhu ia ba nasi sebua Samudra Atlantik. Baero da'ö so nasa oya ngawua hulo si tefaböbö khönia simane Madeira, Azores ba Selvagens.

Sowanua khönia lafotöi niha Portugis ba li ni'oguna'öra Li Portugis. Baero da'ö latötöi göi negara andre ba li Latin ***Lusitania***. Börö da'ö negara tanöbö'ö sangoguna'ö li Portugis tobali li resmi lafotöi negara *lusophone*, simane negara Angola, Brasil, Mozambik, btn. Töra 250 juta niha ba gulidanö sangoguna'ö li Portugis.

He Spanyol ba he Portugis no so ira ba mbalö danö si tedou moroi ba danö Eropa. Tanö si tedou andre lafotöi Iberia. Andrö itaria latötöi danö, niha, gama-gama btn. soroi ba Portugal faoma Spanyol tanö Iberia, niha Iberia, hada Iberia, btn. 

Portugal no tefaböbö ba negara si no tedou fa'auri ba gulidanö ba no göi tobali ia ndroto-ndroto Uni Eropa me 1986.

Ba ginötö ngaotu ndröfi si 15 ba 16, Portugal no negara fondrege si föföna sibai mamalua *eksplorasi* nasi sebua, irege larugi Afrika, Asia ba Amerika Selatan ba lafasindro wamatörö global si föföna sibai. Andrö wa ba ginötö da'ö tobali Portugal negara sofa'abölö ba gölana ekonomi, politik ba militer.

Niha Portugis göi zolohe fa'atedou ba ngawalö hulo nifotöi ma'ökhö Indonesia. Andrö wa oya wehede he ba li Indonesia ba he ba li Niha nihalö moroi ba li Portugis simane Luo Migu (moroi ba li Portugis *Domingo*), meza (moroi ba *mesa*), baru kameza (moroi ba *camisa*), lamari (moroi ba *armario*), sabun (moroi ba *sabão),* sekola (moroi ba *escola*), sifatu (moroi ba *sapato*)  btn. 

Oya nahia ba gölana nifotöi Indonesia ma'ökhö no so mböröta barö mbawa Portugis, irege dania la'alani ira niha Inggris ba Belanda. Irugi merdeka Indonesia ha Timor Timur zi toröi barö wamatörö Portugis irege 1975 me lafa'olo Fretelin wa no merdeka Timor Timur. Bahiza 9 waŵa aefa da'ö i'alaini Timor Timur Indonesia ba ibali'ö ia tobali gölana Indonesia, irege merdeka zui Timor Timur me 2002.

## Budaya

Budaya Portugal no fahandrona ngawalö budaya si so ba zi fasui nasi Mediterania faoma budaya Eropa. Me 1956 tefasindro Yayasan Calouste Gulbenkian ba Lisbon, ibu kota Portugal, sangalui lala ba wamaliaro fefu ngawalö zi fakhai ba budaya Portugis. Halöŵö simane itugu tedou ba ndröfia 1990 faoma ba ndröfia 2000 me tebohouni oi ngawalö fasilitas budaya soguna ba zato. Andrö lö tokea niha wa ba Portugal so 17 mbolokha budaya nitema'ö bakha ba UNESCO World Heritage Sites, numero 9 fondrege oya ba danö Eropa ba numero 18 ba zi sagörö ulidanö.

## Umbu
Artidjo Alkostar

**Artidjo Alkostar** (tumbu ba Situbondo, Jawa Timur, me 22 Mei 1948 ba mate me 28 Februari 2021) samösa gere huku ba Indonesia. No irai tobali ia Sanguhuku Sebua (*Hakim Agung*) awö tobali högö Kamar Pidana Mahkamah Agung RI, sasese lafatunö niha börö gangetulania ba ba fa'afabö'ö zöndrania ba zi oya ngawalö warakaro segebua. Irugi wa'amatenia no si fao awö ia ba Dewan Pengawas Komisi Pemberantasan Korupsi.

Töinia tehöngö me i'anau'ö ginötö ba gurunga khö Angelina Sondak moroi 4 tobali 12 fakhe börö korupsi. Aefa da'ö ibe'e wanguhuku 10 waŵa khö doto Ayu börö wa'afasala wamadöhö fökhö.

## Inötö wa'iraono ba sekolania

Artidjo Alkostar tumbu ba Situbondo, Jawa Timur. Ama ba inania moroi ba Sumenep, Madura. I'awalisi SMA ba Asem Bagus, Situbondo. Aefa da'ö isöndra döi SH (*sarjana hukum*) ba Fakultas Hukum Universitas Islam Indonesia me 1976 ba töi LLM (*magister*) ba Northwestern University, Chicago, Amerika Serikat me 2002. Ba Northwestern, isura sambua disertasi sanandrösa nifotöi *pengadilan hak asasi manusia* ba sistem peradilan ba Indonesia. No göi irai fao ia ba wamahaö si önö waŵa ndra pengacara hak asasi manusia ba Universitas Columbia.

### Karier
Tebörögö karier Artidjo Alkostar ba mbolo huku me 1976. Ba mböröta tobali ia guru ba FH UII Yogyakarta. Me ndröfi 1981, tobali ia awö Lembaga Bantuan Hukum Yogyakarta, igogohe wetaro fangali direktur (1981-1983) ba aefa da'ö direktur (1983-1989). Ba ginötö da'ö göi mohalöŵö ia dua fakhe ba Human Right Watch divisi Asia ba New York. Me no mangawuli ia moroi ba Amerika, ifasindro kantor hukum Artidjo Alkostar and Associates irugi 2000. Ba ndröfi 2000 tetuyu ia tobali Hakim Agung Republik Indonesia.

## Mahkamah Agung
Ibörögö kariernia Artidjo Alkostar tobali sanguhuku sebua me ndröfi 2000 irege molombase ia 22 Mei 2018. Ba zi 18 fakhe andrö no i'awalisi 19.708 warakaro ba Mahkamah Agung. Oya warakaro segebua si no i'ohalöŵögöi, simane kasus proyek pusat olahraga Hambalang, fanölö impor nagole, ba fanölö ketua Mahkamah Konstitusi.

## Mate
Mate Artidjo ba Jakarta me 28 Februari 2021.

## Khai-khai baero
* Artidjo Alkostar di Google Scholar
Rusia

**Rusia** (Li Rusia: Россия, Rossiya), ma abölö faudu töi resminia **Federasi Rusia** (Li Rusia: Росси́йская Федера́ция; IPA: [rɐˈsʲijskəjə fʲɪdʲɪˈratsɨjə]), no sambua negara si so tanö yaŵa mbola danö, tobabara i'otarai nola Jepang ba Asia Timur irugi nola Finlandia ba Eropa Utara. Niha sowanua khönia no moroi ba ngawa-ngawalö soi heŵa'ae asese latötöi manö niha Rusia. Simanö göi li ni'oguna'öra heŵa'ae li nasional resmi Li Rusia. Fa'ebolonia 17.098.246 km² ba fa'oya zowanua khönia fefu 171 015 (2021).
Fanika gera-era mböŵö

**Fanika gera-era mböwö** no sambua fenaeta hada ba wangowalu ba Danö Niha ba hiza Ono Niha lö olifu ba wondrorogö hada da'a ofeta hawa'ara. Ba Danö Niha, no tehöngö ba zi sagörö ulidanö wa fefu Nono Niha oi sangila huku. Hada no ni'ofönai'ö moroi ba danö bö'ö. Lala wa'auri niha no so ba wondrakö ba mbalö hada dozi banua.

## Fanika gera-era mböwö Laraga

Me föna ba Laraga si no teboloso ba danö niha i'oroi Öri Idanoi, Öri Ononamölö Laraga, Öri Tabaloho, Öri Onohada, Öri Ulu, Öri Zowu, Öri Bogali, Öri Maziaya, Öri Tanaya'ö, Öri Sawö, btn. Na latika gera-era mböwö ba wangowalu simane si so ba da'a tou:

# lima wanaba,
# tölu asambua hua wanika

Ba wa nika era-era mböwö so lima ngawalö yaia da'ö:

# Fanutunö nga'ötö
# Fangerai böwö
# Oroisa (mene-mene)
# Howu-howu
# Degu-degu

## Fanutunö nga'ötö furugö

Dasiŵa nono Duada Sirao Uwu Zihönö, Tuada Sirao Uwu Zato, yaia da'ö:

# Tuada Baruwadanö Hia (Latura Danö)
# Tua Zangaröfa
# Sofusökara (Tua Bela)
# Tua Simanga Buaweto Alitö 
# Tua Samadu Sonamo Dalö
# Hia Walangi Adu
# Gözö Helahela Danö
# Daeli Sanau Talinga
# Luo Mewöna (Si toröi si yaŵa ba mbanua)

Tetutunö irugi mi si tou zoboto.

## Fangerai böwö (molo'ö bosi)

# Sara fangai laeduru
# Sara hunda nomo
# Sara famalali omo
# Sara aya gawe
# Sara nisila hulu
# Sara fangötö bongi
# Sara fanunu manu
# Sara tandrösa danga
# Sara fondruyu gera-era
# Sara aya nuwu
# Sara aya nama
# Sara aya nina
# Sara aya mbanua

Ba da'a so nihenagö zoroi tou ya'ia da'ö

# Kefe: Böli nukha
# Böra: Soguna ba wa'orudu-rudu. Na so zi töra, ba no te'oguna'ö na möi dome manörö ba zowatö (Fa'ebolo dödö na ambö-ambö)
# Su'a Wakhe: 3 hie
# Famanaere lauru: 5 firö
# Famaso: 1 rigi firö
# Famaigi mbawi: 15 firö
# Tabo mbawi: 5 firö
# Famahö mbawi: 1 rigi firö

Si toröi:

# Sara niröi ba dalinga mba'o (na mate nina)
# Sara niröi ba dalinga mba'o (na mate nama)
# Sara na molau omo
# Sia'a mbawi walöŵa na mangowalu la'o onomatua (molo'ö bosi nono alawe ba wongambatösa)

## Oroisa (mene-mene)

# Na fa'udu ami wo'omou, böi rugigö moroi furi
# Na öbözi ia ba mbate'e, böi gohi ia baulu
# Böi ötö mbola nafonia
# Böi ötö nukhania
# Böi be'e ia furiu na mofanö ami ba lala
# Böi fa'ötö ia ba niha na mi'ötö molö
# Böi bözi zolau na falukha ami zitenga bö'öu, he ha afo be'e khöra
# Böi wuwu ndra'ugö ba mbawa duwu-tuwu na latörö föna nomou ira sitengabö'öu
# Böi be'e solora na bongi ira

## Howu-howu

Na ögo'ö fefu niwa'öra andre ba 
yamufahowu'ö ami Lowalangi, 
ya'okafu ami mane idanö, ya'odöŵa-döŵa ami hulö na'ua,
yatobali ami tanömö, yatobali ami töwua,
yatobali ami salaŵa, yatobali ami sebua,
ya mo'ono ba ya monga'ötö ami,
yahönö zi so ba halama, ya liwu zi so ba mbanua,
ya mo'ono ami ono alawe, ya monga'ötö ami ono matua,
ya hulö nene ba nasi ya hulö ndröfi ba mbanua

## Degu-degu

Na lö atö öfalua ba mazui lö ögo'ö goroisa si no laŵa'ö, ba asoso gömöu sadaha-daha sara mbawi sara gana'a.

Simanö maedo-maedo fanika era-era mböwö ba Laraga Öri Sawö.

## Umbu
Sergey Nikolayevich Lazarev

**''Nitöngöni**: Sanura sura andre tou no samösa niha moroi ba Rusia si lö mangila li Niha. Lö göi si tola mamareso na sindruhu fefu nisura ba da'a. Börö da'ö böi faduhusi dödö nisura tou ba da'e. Tolo atulö'ö ia na ö'ila zabölö faudu.*

 


*'Sergey Nikolayevich Lazarev*' ([[Li Rusia]] *Сергей Николаевич Лазарев''; 4.9.1952, Yeisk, Rusia) — Rusia sanura, psikolog, parapsikolog, filosofo, artis.

## Sinura

## Umbu
Tambilakha

Tulisan Rintisan

## Tambilakha

Tambilakha ya'iada'ö mumu samakiko sinanö (hama) simanga bulu nohi ma zui bulu kelapa sawit. Spesies dambilakha soya tesindra ba Indonesia, ya'iada'ö *Setothosea asigna, Setora nitens, Setothosea bisura, Darna deducta,* faoma *Darna trima*. So göi spesies tanöbö'ö ba lö oya sibai ira, simane *Thosea veanusa, Susica palida*, ba *Birthamula chara.*

(Nibe'e bakha ba kotak)
Kingdom : Animalia
Subkingdom : Arthropoda
Subphylum : Uniramia
Kalasi : Insecta
Family : Lepidoptera
Genus : Limacodidae
Spesies : Setora nitens Walker
Ngawalö gaurifö nitötöi bakha ba Zura Ni'amoni'ö

So töra 120 ngawalö gaurifö nitötöi bakha ba Zura Ni'amoni'ö. Tefa'oli ia ba da'a molo'ö mbörö hurufo döira. Na tesöndra ira bakha ba Gamabu'ulali Siföföna ba tefaogö göi döira ba li Ibrani, ba na ba Gamabu'ulali Sibohou tesöndra ira ba tesura döira ba da'e ba li Yunani.

## Waö-waö Danö Amabu'ula

Itugu oya tesöndra sambua gaurifö ba  itugu oya tetötöi ia bakha ba Zura Ni'amoni'ö. Ba gangolifa andre tou tebe'e döi oi ngawalö gaurifö andrö ba li Ibrani simanö göi töinia bakha ba wangi'ila.

Na abölö ahatö tafaigi hewisa wanötöira gaurifö, ha'uga kali latötöi zi sambua aurifö andrö, ba hadia ginötö lasura ia, tola aboto ba dödöda hewisa oroma gölana andrö awö waö-waönia. Duma-dumania aurifö nifotöi 're'em' ba li Ibrani te sambua ngawalö göröbao sauri ba gatua si no taya ba ginötö lafawu'a ndraono Gizeraeli ba Babilonia. Kalide gatua, singo ba mato ha'uga gaurifö bö'ö no ara taya sa'ae ba danö Palestina. Aurifö bö'ö nitötöi bakha ba Zura Ni'amoni'ö hatö ma'ifu zi toröi auri nasa.

So tetötöi gaurifö moroi ba mato ha'uga gölana bakha ba Zura Ni'amoni'ö. Auri duma-dumania fofo ondra ba danö saukhu ba ondra ba danö sambö idanö ba Timur Tengah, latötöi auri ira fao awö böhö sauri ba gatua ba Lebanon.  Eluahania da'a meluo da'ö abölö fabö'ö danö Palestina moroi iada'a. Na iada'a no tanö soköli ia, me luo no no tanö safönu gatua ia, töra-töra hili-hili yefo nidanö Yordan.

Ba wogao tanö nifotöi ekskavasi ba ndraso Timna, tesöndra döla gondra fondrege atua (930 föna Keriso) nisöndra ba danö Israel ba ba danö Arab. Moroi ba da'ö tola ta'ila wa tesura waö-waö nisura sanandrösa khö Gaberahamo, Yosefo, Yakobo ba Ezau aefa ndröfi 930 föna Keriso.

 Sura andre awena fuli mu'a'azökhi molo'ö teks moroi ba Wikipedia Inggris. Awena irugi da'e zi no mufareso. Na so ginötöu, tolo Wikipedia ba wanohugö ya'ia. Na öhöndrögö **Bulö'ö kode** tola oroma tou da'a teks ba li Inggris sedöna mu'ali ba li Niha.

## Umbu
Maniasa

## Faniasa lua-lua
**Maniasa** ba Li indonesia *menyesal*, simanö niha asese aröu wa'ebolo dödö, i o'ö gangetula wamatörö gera-era silö faudu ha börö wa aukhu,lö fao dödö,lö fa'omasi, simanö wehede ba famatunö-tunö ndrasatuada ba danö niha meföna ba irugi mane ma'ökhö. angeragö ua awena falua, tenga falua ua awena angeragö.Da'ö zifatarai alua bahiza bagafuriata awena maniasa balö eluaha sa'ae

## Mangaku sala
Samösa zamalua amuata silö tesuno ya'ia ibözi ma mofönu-fönu ia baniha, ma samösa satua bandraono awena maniasa no ifalua *ibözi,mofönu-fönu* aefa da'ö tenga börö niha bö'ö ya'ia samösa mbörö.https://www.haibunda.com/
## Umbu
Hulö harita

## Hulö harita
**Hulö harita** ba Li Indonesia *seperti kacang* lupa akan kulitnya. amaedola bawehede ba nono niha molo'ö ira satua ma sino so fangi'ila ba fa'atua-tua sanandrösa ba maedo-maedo harita ya'ia da'ö niha solifu masi-masi zatua nia ma olifu ia zatuania. Sondrorogö,sangebua,irege tobali ia niha ba gafuriata olifu ia. simanö sibai harita ösi harita so ia banaha sisökhi bahiza uli harita lö sa'ae mu'ila hezo so'ia.
## Böi hulö harita
Degu-degu baniha böi olifu ögö niha sino molau sisökhi khöu börö ira wa tola ösöndra mozökhi wa'auriu simane ma'ökhö.https://www.kompasiana.com/kvinlsvtm/5aa7d02fab12ae369339b212/bak-kacang-lupa-kulitnya
## Umbu
Töi provinsi ba Indonesia

Ba wo mbagi fetaro mbanua molo'ö administratif, Indonesia tebagi ba nitötöi Provinsi ni kafaloi samosa gubernur. Iada'a ba Indonesia so 34 provinsi. Fatua lö döfi si dua ribu (tahun 2000) Indonesia so 27 provinsi. Hiza me no ofeta ba ginötö Reformasi, oya provinsi sawena tebokai me no lafaigi moroi ba pusat, no tola la urusi ngawalö halöwö wamareta ba mbanuara ba da'a tenga sawena ba Indonesia, no i'oroi me aefa Kemerdekaan ba da'ö alua wamokai provinsi sibohou, ma sasese lawa'ö niha Pemekaran.

## Töi-töi Provinsi

## Provinsi si no irai so

Me no aefa merdeka Indonesia, so walu provinsi ni fasindro ya'ia da'ö : Jawa Barat, Jawa Tengah, Jawa Timur, dan Maluku ba provinsi da'a so irugi ma'ökhö  na ba hulo Sumatra, Kalimantan, Sulawesi, dan Sunda Kecil no la bulö'ö ma ladudugö zi no so (dilikuidasi) . Provinsi Sumatra Tengah nifasindro moroi ba ndröfi 1948 ofeta 1957, ba hiza banua Timor Timur tobali ia provinsi I'otarai döfi si 1976 ofeta samareta khönia la tou'ö khö UNTAET ba ndröfi si 1999 fatua lö si merdeka ira ba tobali sambua negara ba ndröfi si 2002.

## Famokai provinsi sibohou (Pemekaran provinsi)

## Umbu
Lofo

**Bawa lofo** no inötö na tesöndra wa'ambö balazo ba zi sagörö tanö. Ba ginötö me föna asese alua mbaŵa lofo sabölö-bölö ba Danö Niha, ya'ia na lö tesöndra mbalazo simane fakhe, gowi, gowirio, gae, talö, ba tanöbö'önia, irege ato niha safuo ba so göi zimate börö wa'olofo. Simanö nidunö-dunö ndra satua si no alua ba zi lalö. Afuriata alua ia ba Danö Niha me ngafulu döfia si-60 (1966).
 
## Börö mbaŵa lofo

Alua "mbaŵa lofo" na lö mowua zinanö börö lökhö sara ma zui börö wöla soya sibai btn. ba zi sagörö tanö, irege tenga ha mo'amböta mbalazo ba zi hauga banua si fahatö bahiza simanö göi mbanua si fasui, irege lö lala wowöli balazo moroi ba naha bö'ö. Duma-dumania ba zi sambu-sambua banua ma ba zi sambua soi, ilau lökhö mato döfi wa'ara, lua-luania oköli danö, basaki tesöndra nidanö. Na alua zimanö a'oi fa'ala'alai dödö fefu zohalöŵö ba danö, me tebai mananö fakhe ba laza, rokomö fefu zinanö agaleu mbulu lö mowua börö wa lö idanö, simanö göi zangai gitö lö mowöi gitö hafea me oköli mangaruru mbulu. Lua-luania fa'abudödö me a'oi agafuo ba oya zimate gurifö ba simanö göi niha börö me lö tesöndra mbalazo ni'oguna'ö. Alua zimane tenga ha ba zilalö, bahiza tola göi ba zi so föna. Andrö moguna mu'angeraigö hewisa wangöna soguna ba zi so föna.

## Umbu
Miwo manu

**Miwo manu** no sambua wanandra ginötö meföna ba Danö Niha fatua lö so dandraluo ba niha. Laŵa'ö miwo manu niha ambö töra bözi lima ba zihulö wongi, me arakhagö mohaga ba möi yaŵa luo. La'oguna'ö niha dandra na miwo manu niha ba wama'anö ya'ira ba wemaoso moroi ba wemörö.

## Faigi göi
* Inötö
* Inötö ba Danö Niha
* Tandraluo
* Töi mbaŵa

## Umbu
Hilarius Duha

Dr. **Hilarius Duha**, S.H., M.H. (tumbu me 21 Oktober 1962 ba Nias, Sumatra Utara) no Bupati Nias Selatan periode 2016-2021 faoma 2021-2024. Tebörögö ihalö halöŵö periode si-2 wa'abupatinia me 26 April 2021 aefa ifa'olo'ö ia Gubernur Sumatra Utara, Edy Rahmayadi ba Aula Raja Inal Siregar Lantai II Kantor Gubernur Sumatra Utara, Medan. Hilarius no göi samösa politisi PDI Perjuangan ba no tetou'ö ba dangania halöŵö Ketua DPC PDI Perjuangan Kabupaten Nias Selatan.

## Sekolania
* SD Swasta BNKP Telukdalam, Nias Selatan (1968-1974)
* SMP Subsidi Kristen BNKP Telukdalam, Nias Selatan (1974-1977) 
* SMA Negeri 3 Jambi (1978-1981)
* S-1 Universitas Kristen Indonesia (2004-2006)
* S-2 Universitas Padjadjaran (2006-2008)
* S-3 Universitas Padjadjaran (2008-2012)

## Organisasi
* Kepala Badan Pertimbangan PDI Perjuangan (1999-2000)
* Ketua DPC PDI Perjuangan Kabupaten Nias Selatan (2019-2024)

## Ngawalö Halöŵö Nigogohenia
* Anggota Reserse Polres Metro Jakarta Pusat (1982-1995)
* Kanit Reserse Polres Metro Jakarta Pusat (1996-2006)
* Wakil Kapolsek Metro Sawah Besar Jakarta Pusat (2006-2007)
* Kasat Ops Polres Metro Sawah Besar Jakarta Pusat (2007-2009)
* Kanit Cyber Crime Direktorat Kriminal Khusus Kepolisian Daerah Metropolitan Jakarta Raya (2010-2012)
* Kepala Bagian Pengawas Penyidik Kepolisian Daerah Metropolitan Jakarta Raya (2012-2014)
* Kasubdit Cyber Crime Kepolisian Daerah Metropolitan Jakarta Raya (2014-2015)
* Dosen Fakultas Hukum Universitas Kristen Indonesia (2007-2020)
* Bupati Nias Selatan (2016-2021, 2021-2025)
Universitas Pelita Harapan

**Universitas Pelita Harapan (UPH)** ya'ia da'ö sambua sikola salawa swasta modane-dane ba khö Keriso. UPH mo'ahonoa ba Lippo Village, Tangerang, Banten, simane Program S1 mo'ahonoa ba Lippo Village, Kelapa Dua, Tangerang, Banten, Program Master UPH mo'ahonoa ba Karet Semanggi, Setiabudi, Jakarta Selatan.

## Hikaya Universitas Pelita Harapan

UPH tefasindro me fele dölu mbaŵa si felendrua 1993 (13 Desember 1993), nifasindro oleh **Ir. Johannes Oentoro** ba **Dr. (HC) James Riady** (*Lippo Group*). I'otara ba ndröfi 1994, Yayasan Pendidikan Pelita Harapan (YPPH) melalui UPH lafabu'u wa moroi ba dödöra wamalua awö wamalului halöwö ba khö wamareta Indonesia, ba lala halöwö ba wamahaö (pendidikan), ni'ohalöwögö *secara* profesional, fakultas ba kurikulum fondrege sökhi, awö wame'e tolo-tolo (beasiswa) ba nifaha'ö (mahasiswa). Ia'da'e kampus UPH so lima nahia ya'ia da'ö, UPH *Main Campus,* UPH Semanggi, *Medical Science Group Campus*, UPH *Surabaya Campus* ba UPH *Medan Campus*.

## UPH ''festival''
Acara da'e tefalua ba wogaoni awö wanema'ö ndraono sikola sino tefasura'ö töi ba *kampus* da'a, fangandrö saohagölö meno tola terorogö ba zidöfi fa'ara.

## Alumni
Alumni UPH:

* Astrid Ellena Yunadi, Miss Indonesia 2011
* Marcel Chandrawinata, Artis
* Mikha Tambayong, Penyanyi
* Sandiaga Uno, *Pengusaha Sosial Oke Oce, Rumah Kerja,* ba *Sembapur*.
* Vidi Aldiano, Aktor dan Penyanyi
* Wahyu A. Wihoho, *Produser* ba *Pembawa Berita Senior Metro TV.*
* Ba tanöbö'önia

## Umbu
Angolifa Mbuku Zura Ni'amoni'ö

So dombua gölu-gölu Zura Ni'amoni'ö ni'oguna'ö ndra Niha Keriso, ya'ia da'ö buku Gamabu'ulali Siföföna ni'oguna'ö göi ndra Niha Yahudi ba buku Gamabu'ulali Sibohou, nisura ndra niha samati khö Yesu. Sura Ni'amoni'ö nibaso Yesu samösa ya'ia buku Gamabu'ulali Siföföna.

Da'e tou gangolifa mbuku si so bakha ba Zura Ni'amoni'ö ni'ali Heinrich Sundermann ba li Niha.

## Buku Gamabu'ulali Siföföna ba adogoania

# Moze I (MozI)
# Moze II (MozII)
# Moze III (MozIII)
# Moze IV (MozIV)
# Moze V (MozV)
# Yosua (Yos)
# Sanguhuku (Sanguhuk)
# Ruti (Rut)
# Samueli I (SamI)
# Samueli II (SamII)
# Razo I (RazI)
# Razo II (RazII)
# Nga'ötö I (Nga'ötI)
# Nga'ötö II (Nga'ötII)
# Esera (Eser)
# Nehemia (Neh)
# Esitera (Esit)
# Yobi (Yob)
# Sinunö (Sin)
# Amaedola Zelomo (Amaed)
# Sangombakha (Sangomb)
# Sinunö Sebua (SinSeb)
# Yesaya (Yes)
# Yeremia (Yer)
# Ngenu-Ngenu Yeremia (Ngenu)
# Hezekieli (Hez)
# Danieli (Dan)
# Hosea (Hos)
# Yoeli (Yoel)
# Amosi (Amos)
# Obadia (Obad)
# Yona (Yon)
# Mikha (Mikh)
# Nakhumi (Nakh)
# Habakuki (Hab)
# Sefania (Sef)
# Hagai (Hag)
# Sakharia (Sakh)
# Maleakhi (Mal)

## Buku Gamabu'ulali Sibohou ba adogoania

# Mataio (Mat)
# Mareko (Mar)
# Luka (Luk)
# Yohane (Yoh)
# Halöŵö Zinenge (HalZin)
# Roma (Rom)
# Korindro I (KorI)
# Korindro II (KorII)
# Galatia (Gal)
# Efeso (Efes)
# Filifi (Fil)
# Kolose (Kol)
# Tesalonika I (TesI)
# Tesalonika II (TesII)
# Timoteo I (TimI)
# Timoteo II (TimII)
# Tito (Tit)
# Filemo (Filem)
# Heberaio (Heb)
# Yakobo (Yak)
# Fetero I (FetI)
# Fetero II (FetII)
# Yohane I (YohI)
# Yohane II (YohII)
# Yohane III (YohIII)
# Yuda (Yud)
# Fama'ele'ö (Fam)

## Faigi göi

* Sura Ni'amoni'ö
* Amabu'ulali Siföföna
* Amabu'ulali Sibohou
* Yahudi
* Israel

## Fangoguna'ö faza ba ayati

Ae ba  ba wamaigi lala wangoguna'ö faza ba ayati bakha ba Wikipedia.

## Umbu
Beijing

**Beijing** ya'ia da'ö *ibu kota negara* Tiongkok. 


Beijing-Tiananmen-38-Tor des himmlischen Friedens-gje.jpg
Beijing-Verbotene Stadt-Halle der hoechsten Harmonie-10-gje.jpg
Beijing-Nationalmuseum-16-Eingangshalle-Koepfe-2012-gje.jpg
Beijing-Konfuziustempel Kong Miao-18-gje.jpg
Beijing-Dao-Tempel Dongyue-034-Imperial Tablet of Emperor Kangxi-gje.jpg
Beijing-Dao-Tempel Dongyue-048-gje.jpg
Beijing-Lamakloster Yonghe-06-Tor-gje.jpg
Beijing-Hutongquartier-18-Strasse-2012-gje.jpg
Tali'anu

Ini artikel rintisan.

Na me iraono mböröta asese muhalö nösi döla dali'anu andre labali'ö bola, he bola kaki ma he bola kasti. Tali'anu andrö sinumbua si farahu ba sinumbua paku-pakuan.
Tokyo

**Tokyo**(ba li Jepang: 東京, Tōkyō, eluahania "Ibu kota Timur") ma töi resmi **Metropolis Tokyo**(東京都,Tōkyō-to) no sambua moroi ba zi 47 Prefektur ba Jepang ba no göi tobali ia ibu kota negara Jepang i'otarai ndröfi 1869. Me 2018 i'iagö Tokyo Raya bosi fondrege yaŵa ba gangolita kota metropolitan, fondrege fasösö niha ba gulidanö ma'asagörö. Ba Tokyo andre so dadaoma Kaisar Jepang, famatörö Jepang awö Parlemen Jepang. Ba Tokyo faböbö göi hulo Izu, hulo Ogasawara awö föfö gölana Kanto. Meföna me ibali'ö nahia andre tobali nahia ndra saradadu khönia Shōgun Tokugawa Ieyasu me 1603 ya'ia Edo. Awena atö lafalali döinia tobali Tokyo me 1868 me ibali'ö kota andre tobali ibu kota Kaisaro Meiji ba ifawu'a göi ba da'a gödonia moroi ba Kyoto. Me 1943 la'ebolo'ö ia tobali Metropolis Tokyo me la'orudugö Prefektur Tokyo faoma Kota Tokyo. Heŵa'ae asese latötöi Tokyo andre kota, sindruhinia tenga kota ia simane kota tanöbö'ö bahiza sambua "prefektur metropolitan".

## Umbu
Angolita paroki ba Keuskupan Sibolga

Ba da'a tou so gangolita paroki ba Keuskupan Sibolga

## Dekanat Nias
# Paroki Ko-Katedral Santa Maria Bunda Para Bangsa, Gunungsitoli, Kota Gunungsitoli
# Paroki St. Bonifasius Alasa, Alasa, Kabupaten Nias
# Paroki St. Matias Amandraya, Amandraya, Kabupaten Nias Selatan
# Paroki Kristus Raja Gidö, Gidö, Kabupaten Nias
# Paroki Santo Fransiskus Laverna, Gunungsitoli, Kota Gunungsitoli
# Paroki Kristus Gembala Baik, Simandraölö, Kabupaten Nias
# Paroki St. Petrus dan Paulus Idanögawo, Idanögawo, Kabupaten Nias
# Paroki St. Maria Lahewa, Lahewa, Kabupaten Nias Utara
# Paroki Roh Kudus Lahusa-Gomo, Gomo, Kabupaten Nias Selatan
# Paroki Salib Suci Nias Barat, Mandrehe, Kabupaten Nias Barat
# Paroki St. Maria Diangkat ke Surga Telukdalam, Telukdalam, Kabupaten Nias Selatan
# Paroki Hati Kudus Yesus Telukdalam, Kota Telukdalam, Kabupaten Nias Selatan
# Paroki St. Fidelis Pulau Tello, Tello, Kabupaten Nias Selatan
# Paroki St. Fransiskus Assisi Tuhemberua, Tuhemberua, Kabupaten Nias
# Paroki St. Maria Ratu Surga Tögizita, Tögizita, Kabupaten Nias Selatan
# Paroki Trinitas Sogawunasi, Sogawunasi, Kabupaten Nias Selatan

## Dekanat Tapanuli
# Paroki Katedral St. Theresia Lisieux Sibolga, Sibolga, Kota Sibolga
# Paroki St. Maria Bunda Allah Padangsidempuan, Padangsidempuan, Kota Padangsidempuan
# Paroki St. Fransiskus Assisi Pangaribuan, Pangaribuan, Kabupaten Tapanuli Tengah
# Paroki St. Yohanes Penginjil Pinangsori, Pinangsori, Kabupaten Tapanuli Tengah
# Paroki St. Yosef Pandan, Pandan, Kabupaten Tapanuli Tengah
# Paroki St. Mikael Tumbajae (Manduamas), Tumbajae, Kabupaten Tapanuli Tengah
# Paroki St. Hilarius Tarutung Bolak, Sorkam, Kabupaten Tapanuli Tengah
Keuskupan Sibolga

**Keuskupan Sibolga** no sambua gölana Gereja Katolik, farahu khönia zi sagörö Tanö Niha ba fefu hulo si fasui, Kabupaten Tapanuli Selatan, Kabupaten Tapanuli Tengah, Kota Sibolga, ba Kota Padangsidempuan.

## Waö-waö
* Tefasindro tobali **[[Prefektur Apostolik]] Sibolga** me 17 November 1959, nifasafi moroi ba Vikariat Apostolik Medan
* Te'alaŵa'ö tobali **Keuskupan Sibolga** me 24 Oktober 1980

## Tuhe gubalo
### Prefek Apostolik Sibolga
* *Administrator Apostolik*, Petrus Gratian Grimm, O.F.M. Cap. (17 November 1959 irugi 12 Maret 1971, molombase börö wa'atua mboto)
* Bernhard Erich Willing, O.F.M. Cap. (27 Juni 1971 irugi 11 November 1978)
* Anicetus Bongsu Antonius Sinaga, O.F.M. Cap. (11 November 1978 irugi 24 Oktober 1980)

### Uskup Sibolga
* Anicetus Bongsu Antonius Sinaga, O.F.M. Cap. (24 Oktober 1980 irugi 3 Januari 2004, tetuyu tobali Uskup Agung Koajutor Medan)
** *Sede vacante* (3 Januari 2004 irugi 14 Maret 2007), nigogohe R.P. Barnabas Winkler, O.F.M. Cap. tobali administrator diosesan
* Ludovikus Simanullang, O.F.M. Cap. (14 Maret 2007 irugi 20 September 2018, mate)
** *Sede vacante* (20 September 2018 irugi 6 Maret 2021), sololohe:
**: Mgr. Anicetus Bongsu Antonius Sinaga, O.F.M. Cap. (22 September 2018 irugi 7 November 2020) tobali administrator apostolik
**: R.P. Charles Sebastian Sihombing, O.F.M. Cap. (10 November 2020 irugi 6 Maret 2021) tobali administrator diosesan
* Fransiskus Tuaman Sinaga (i'otarai 6 Maret 2021)

## Paroki

## Khai-khai baero
*  Diocese of Sibolga
*  Annuario Pontifico 2005
* Jadwal Keuskupan Sibolga
Ifö Niha

**Ifö** yaia daö sambua fakake nifake bawemanga si so ba mbawa niha. Ifö dae so dombua ngawalö yaia nifö sisabata (*gigi susu*) ma töi böönia ifö siaa ba ifö sodadaoma (*tetap*). Eluaha nifö moloö Kamus Besar Bahasa Indonesia si so ba guö tefoeluaha ia töla sabe'e sino ideide molaa safusi siteoli mowaa ba ngingi.

## Guna nifö
Ifö moguna ba wonganga, wangusu, awö ba wamufu gö nibe'e bakha ba mbawa.

## Ndroto-ndroto nifö
Ifö tebagi telö ngawalö ndroto-ndrotonia yaia:

# **Takula nifö:** takula nifö yaia zoroma bakha ba mbawa solaa safusi börö meno ibulögö ia nifotöi *enamel*/*email*. 
# **Bagi nifö:** ola ma famabali dakula ba waa, sifalemba ba ngingi.
# **Waa nifö:** waa daa tetanö ia ba ngingi, ba lö oroma na tafaigi.

## Ngawalö nifö
Ifö daa moguna sibai ia ba monganga gö ba ngawalö nifö si so ba mbawa si fabööböö gunania, simane si so tou andre:

* Ifö tanö föna (*Gigi seri*) ya'ia nifö si so tanö föna mbawa ba so walu ngawua ia (öfa tanö yawa ba öfa tou). Ifö da'e moguna ia ba wangusu, wanaba, manika, ba wanaha ö. Ifö dae göi sasenia tobali ifö sioföna tumbu ba ndraono sawuyu siönö wawa.
* *Gigi taring* yaia daö ifö si so furi (gigi seri). Ifö daa atarö sibai ba moguna ba wanika ö. Tumbu ba ndraono si 16-20 wawa si so tanö yawa ba tou.
* *Premolar* moguna ba wonganga awö ba wanandaölö ö. Ba niha satua Ifö daa so walu eroero tamba mbawa, ofa gametahö *rahang atas* ba öfa ba *rahang bawah*. Ifö daa mangodo ia ba ndraono si fulu fakhe ba premolar kedua tedou döfi aefa daö.
* Boha (*Gigi geraham*) teogunaögöi ba wonganga awö wanandaölö ö. Boha so ia tanö furi ba tumbu ia ba ndaono si 12-28 wawa, ba teali ia tobali ifö *premolar* siföföna ba simendrua (öfa yawa ba öfa tou). Faoya mboha so walu ngawua.
* Boha safuria/siakhi (Gigi geraham bungsu), ifö daa afuriata awena so ia, ba nahiania tanö furi mboha. Sasesenia lö nasa tumbu ia irugi ndröfi 18-20 fakhe. Ba so göi niha boha safuria daa lö tumbu ia. 

## Umbu
Anicetus Bongsu Antonius Sinaga

**Mgr. Anicetus Bongsu Antonius Sinaga, [[Ordo Saudara Dina Kapusin|O.F.M. Cap.]]** (tumbu ba Naga Dolok, Tapian Dolok, Simalungun, Sumatra Utara, 25 September 1941 - ahuwa me 7 November 2020, 79 ndröfinia) no samösa Uskup Gereja Katolik, si oföna Uskup Keuskupan Sibolga ba aefa da'ö Uskup Agung Keuskupan Agung Medan.

Tefahowu'ö ia tobali ere me 13 Desember 1969. Me 1975 i'awalisi studi S3-nia ba Universitas Katolik Leuven, Belgia, faoma disertasi *The Toba-Batak High God: Transcendence and Immanence*.

## Ngawalö halöŵö wa'enoninia
Me ndröfi 1978, me Sibolga tobali Prefektur Apostolik, tetuyu ia tobali Prefek Apostolik, irugi 24 Oktober 1980 me status Sibolga te'alaŵa'ö tobali Keuskupan. No tobali ia Uskup si föföna Keuskupan Sibolga si bohou andrö. Tefahowu'ö ia tobali Uskup ba Ngaluo Wangowasaini Epifani, 6 Yanuari 1981 ba Basilika Santo Petrus, Vatikan nifalua Paus Yohanes Paulus II.

Me ndröfi 2004, tetuyu ia tobali Uskup Agung Koajutor ba Keuskupan Agung Medan ba me 12 Februari 2009, tobali ia Uskup Agung, börö me molombase Mgr. Alfred Gonti Pius Datubara, O.F.M. Cap. Uskup Agung Medan irugi da'ö.

Aefa ahuwa Mgr. Ludovicus Simanullang 20 September 2018, Mgr. Anicetus Sinaga tefawu'a moroi ba Keuskupan Agung Medan tobali Administrator Apostolik Keuskupan Sibolga i'otarai 22 September 2018 irugi 7 November 2020. Me 8 Desember 2018 tetuyu Mgr. Kornelius Sipayung, O.F.M. Cap., tobali Uskup Agung Medan mangali Mgr. Anicetus.

Me 7 November 2020 ahuwa Mgr. Sinaga ba Rumah Sakit Umum Santa Elizabeth, Kota Medan, Sumatra Utara. Fatua lö mate ia no positif göna ia virus COVID-19. Samigu fatua lö ahuwa ia no tobali negatif Covid-19 ia. Si tobali börö wa'amatenia laŵa'ö fökhö mbo.

## Khai-khai baero
Israel

*Ae ba [[Yahudi]] wombaso sanandrösa tanö ba soi [[Izeraeli]] nitutunö bakha ba [[Sura Ni'amoni'ö|Zura Ni'amoni'ö]]*.

**Israel** no sambua negara si so tanö ba gaekhula danöa Asia ba Timur Tengah. Ibu kota khönia Tel Aviv ba li ni'oguna'ö khöra li Ibrani. Heŵa'ae negara andre nifasindro niha Yahudi, oya göi niha Arab bakha ba negara Israel, simnaö göi niha moroi ba soi bö'ö moroi ba zi sagörö ulidanö si so amakhaita ba niha Yahudi.

Negara Israel awena tefasindro me ndröfi 1948, arakhagö 2000 fakhe aefa me tedudugö Yerusalem me ndröfi 73 ba börö da'ö oi muzawili ndra niha Yahudi ba zi sagörö ulidanö.

## Faigi göi

* Yahudi
Laŵaendröna

**Laŵaendröna** ba Danö Niha no samösa niha si so ba manö-manö nidunö-dunö ndra satua föna sitola tabaso ba mbuku nifa'anö Thomsen. Asese göi labe'e döinia **Laŵaendröna Baho Dema** mazui **Lawaendröna Defaoso**. Fo'omonia sotoi **Siŵaria **nibe'e töi **Siŵaria Lakha Zi Hönö** ma **Siŵaria Lakha Zato**. . Samuza luo, alangu-langu dödö Laŵaendröna. Abu dödönia me ero-ero irongo ba i'ila niha a'oi mate. Ba manofu-manofu dödönia hadia so nahia si lögöna fa'amate? Lö omasi Laŵaendröna na irugi ia fa'amate. Ba hiza, ilau mukoli, itöröi gulidanö. Isofu ba gara, isofu ba geu, isofu ba nasi, isofu ba hili, hezo so nahia silö fa'amate? Ba samösa lö si tola manema linia. Andrö dania möi ia ba mbaŵa. Ba hiza no isöndra, wa mbaŵa nahia si lö fa'amate. Hadia aoha khö Laŵaendröna afu lö mate ia? Löfao dödö Ziŵaria na mofanö Laŵaendröna isaŵa mbaŵa.

## Umbu
Fotu

Mame'e  no sambua to'ölöa ba Danö Niha nifalua ndra satua ba ndraonora mendrua na labe'e nihalö nonora alawe. Fatua lö irugi nomo wo'omonia, ba ono alawe sangowalu lafotui ua. 

## Umbu

## Khai-khai Baero
* http://sois.uum.edu.my/images/ICIS2018_ePROCEEDING_VOL2.pdf
Amerika

Amerika tola töi:

* sambua danöa sebua nifotöi tanöa Amerika, khönia so oi negara Amerika Utara ba oi negara Amerika Selatan
* fangadogo'ö döi negara Amerika Serikat
Miserayi

**Miserayi** no töi nibe'e Heinrich Sundermann khö danö Mesir me i'ali Zura Ni'amoni'ö ba Li Niha. Iada'a tola taŵa'ö Miserayi andrö no Mesir Satua, si so me föna ba ginötö ndraono Gizara'eli. No fabö'ö ia moroi ba negara Mesir si so ma'ökhö. Hulö zimane töi Gizara'eli, nifazökhi Sundermann andrö göi, so ia ha bakha ba Zura Ni'amoni'ö. Fabö'ö Gizara'eli andrö moroi ba negara Israel si so ma'ökhö. Na negara Israel andrö awena tefasindro ia me ndröfi 1948.

Ae baso zanandrösa ba negara Mesir ba da'a.
Hoya

**Hoya** no töi mbanua ba Danö Niha:
* Hoya, Kecamatan Sidua'öri, Kabupaten Nias Selatan

ma zui töi zinumbua:
* Hoya (sinumbua)
Fulu Goroisa

**Fulu Goroisa** (li Ibrani ) ma bakha ba teologi asese latötöi ia "Dekalog" no angowuloa fulu goi-goi nifa'ema Lowalangi khö Moze si no tobali dane-dane wamahaö lala wa'auri bakha ba agama Yahudi, Niha Keriso ba Islam. Molo'ö Zura Ni'amoni'ö, no ifa'ema khö Moze goroisa andrö Lowalangi, ba no isura ia ba dete gara wanura Moze. Börö da'ö itaria göi tefotöi ia **Kara Wanura Huku** ma ba li Ibrani  (), eluahania "kara wanura amabu'ula".

## Famo'eluaha

### Agama Niha Keriso

#### Gereja Katolik

* Fulu Goroisa molo'ö teologi Katolik

#### Gereja Protestan

* ''Edöna musura''

#### Gereja Ortodoks

* ''Edöna musura''

### Agama Yahudi

* ''Edöna musura''

### Agama Islam

* ''Edöna musura''

## Umbu
Heinrich Sundermann

**Heinrich Sundermann** (★ 29 Oktober 1849 ba Ladbergen-Overbeck – † April 1919 ba Göttingen) no samösa  Protestan moroi ba danö Jerman si möi mamazaewe Taromali Lowalangi ba Danö Niha me 1875. Toröi ia ba Danö Niha irugi 1910. Baero duho halöŵönia andrö ihalö göi ginötö ba wama'anö *kamus* awö amakhoita li Niha ba ba wamo'eluaha Sura Ni'amoni'ö ba li Niha. 

Aefa i'awalisi wamaha'ö ba teologi fao Heinrich tobali awö ba Rheinische Missionsgesellschaft, sama'ohe'ö falito ba danö sagaröu. Me 1875 lafatenge ia ba Danö Niha ba mohalöŵö ia ba da'ö irugi 1910. Baero halöŵö fanuriagö Taromali Lowalangi, no göi ihalö halöŵö sebua ba wangali Zura Ni'amoni'ö ba li Niha awö ba wama'anö amakhoita li Niha. Me ndröfi 1892 i'awalisi wangali Zura Gamabu'ulali Sibohou ba me 1915 i'awalisi göi Zura Gamabu'ulali Siföföna. Laraka ia tobali sambua buku me 1915. 

Me 28 Agustus 1911 ibe'e khönia ratu Belanda Wilhelmina töi sebua *Orde van Oranje-Nassau*. Me April 1919 mate ia ba Göttingen.

## Sinura
 
*  H. Sundermann, *Niassische Sprachlehre*, 'S-Gravenhage, 1913.
*  H. Sundermann, *Niassisch-Deutsches Wörterbuch*, Moers, 1905.
*  H. Sundermann, *Soera Gambaoe'oela Li Si Bohou*, Amsterdam, 1892.
*  H. Sundermann, *Soera Gambaoe'oela Li Si Föföna*, Amsterdam, 1911.

## Umbu


*  *"Unser Kreis 1990". Jahrbuch für den Kreis Steinfurt*, ISBN 3-926619-11-2
*  Heinrich Sundermann, *Die Insel Nias und die Mission daselbst*, Rheinische Missionsschriften Nr. 125, Verlag des Missionshauses, Barmen 1905.
Papua

**Papua** no sambua Provinsi si so ba dalu hulo Papua ma zui ba gatumbukha gölana Papua si so bakha ba wamatörö Indonesia. Föfö simatonga hulo Papua tanö ba gaekhula no okhöta negara Indonesia ba föfö simatonga tö tanö ba gatumbukha no negara Papua Nugini. Ba mböröta Provinsi Papua töinia Irian Jaya, sama'u'u fefu wöfö hulo Papua okhöta Indonesia. I'otarai ndröfi 2003 provinsi andre la'odombua'ö. Föfö tanö ba gatumbukha lafotöi Provinsi Papua ba föfö tanö ba gaekhula lafotöi Propinsi Papua Barat. Fa'ebolo mbolokha Provinsi Papua 312.224,37 km², sambua provinsi fondrege ebua ba fondrege ebolo ba zi sagörö Indonesia.

## Umbu
Fame'e Nono Nihalö

**Fame'e Nono Nihalö** no sambua waosatö hada wangowalu nifalua föna luo wa'alua walöŵa. Lafalua ia ba nöri Laraga ba ngaluo fatua lö alua walöŵa. Owulo ndra ina ba zinga ni'owalu, labe'e wamotu khönia ba awena lafe'e ia. Ösi wame'e nono nihalö andre ya'ia fangona safuria ni'owalu andrö khö ndra satuania, talifusönia, ba ira sibayania. Aefa wame'e andre, ba möi nono nihalö i'ondrasi ndra talifusönia, ira'u mbagira ba ilau mangona khöra.

## Ngenu-ngenu Nono Nihalö
Simane wamalua wame'e nono nihalö: Lahalö nono nihalö moroi ba mbate'enia ba labe'e ia baulu. No lafonöu ia nukha safusi. Ba lafedadao ia ba gotalua ndra ina sino owulo baulu. Ba i'ondrasi nono nihalö andrö samösa zatua ndra ina, italagui mbagi nono nihalö, möi ia bakha barö nöu ni'owalu ba ilau mangenu ba wangosalahini ni'owalu. Ngenu-ngenu ni'anunösinia sindruhunia ngenu-ngenu dödö nono nihalö. Da'a tou wöfö ngenu-ngenu wame'e nono nihalö andrö.

*Huuu... Ina...*
*hana izumaigö ndra'o khömi ina*
*wa mi'ohe ndra'o ba gotalua zatua mbanua ina*
  *Huuu... ina....*
  *hadia zalagu  si no ufalua*
  *wa mifabali ndra'o yomo khömi ina*
  *wa mibözi garamba famofanögu ina*
  *wa mitema mbawi sebua*
  *awö mböwö soya ina...*
*Huuu ina...*
*hiza dania na mofanödo*
*haniha dania ngoni-ngonimö ina*
*sangai idanö na mofökhö'ö ina* 
*solului halöŵö na so domeda le ina...*
  *Huuuuu ina....*
  *hiza mbanua nirugigu dania le ina*
  *no to'ölö ira wombambaya halöŵöra*
  *alai dania na nihede-hede'ö ndra'o ina*
  *me ambö fangi'ilagu wö ina*
*Huuuu ina....*
*alai na fangeherai ninagu ndra'o*
*wa fangeherai mbanuada he ina*
*me lö nekhe-nekhegu wö ina*
*me lö sifaguru ndra'o* 
*ba lala halöŵö* 
*huuuu ina....*
*huuuu ina....*

## Umbu